2018-ի Մունդիալը շատ նման է նախորդին. Բրազիլիայում էլ ցանցի մի կողմում հավաքվեցին շատ ավելի թույլ թիմեր, ու միայն դրա շնորհիվ Արգենտինային հաջողվեց հասնել եզրափակիչ: Շվեյցարիան, Բելգիան ու այդ ժամանակվա՝ հին ու նոր սերունդների վերջին ու առաջին փշուրները Վան Գալի ջանքերով իրար վրա դարսած Հոլանդիան ամենևին համեմատելի չէին Գերմանիայի կողմից խաղից դուրս թողնված Ֆրանսիայի ու Բրազիլիայի հավաքականների հետ, ու թող 7-1-ը ձեզ ընդհանրապես չշփոթեցնի: